hotchpotch/miracl-hf-unified huggingface dataset:
বকুল
বকুল (বৈজ্ঞানিক নাম:Mimusops elengi) হচ্ছে "মিনাসপ্স্‌ (Minasops)" প্রজাতির একটি ফুল। এশিয়া ও প্রশান্ত মহাসাগর তীরবর্তী এলাকার ভারত, বাংলাদেশ, শ্রীলঙ্কা, বার্মা, ইন্দো-চীন, থাইল্যান্ড, আন্দামান দ্বীপপুঞ্জ এলাকা জুড়ে এই গাছ দেখতে পাওয়া যায়। তবে, মালয়েশিয়া, সলোমন দ্বীপপুঞ্জ, নিউ ক্যালিডোনিয়া (ফ্রান্স), ভানুয়াটু, এবং উত্তর অস্ট্রেলিয়াতে এই গাছ চাষ করা হয়।
বাংলায় বকুল ফুলের জন্যে পরিচিত এই গাছ। বকুলের অন্যান্য ব্যবহার বাংলায় তেমন নেই। এটি একটি অতি পরিচিত ফুল। বাংলাদেশের প্রায় সব জায়গায় এর গাছ পাওয়া যায়। বাগানে ছায়া পাওয়ার জন্য সাধারনত বকুল গাছ লাগানো হয়ে থাকে।
এটি মাঝারি আকারের গাছ এবং এর পাতা গুলি হয় ঢেউ খেলানো। ফুল গুলো খুব ছোট হয়। বড় জোড় ১ সেঃ মিঃ। ফুল গুলো দেখতে ছোট ছোট তারার মতো। বকুল ফুলের সুবাসে থাকে মিষ্টি গন্ধ। ফুল শুকিয়ে গেলেও এর সুবাস অনেক দিন পর্যন্ত থাকে।
বকুল ফুল, ফল, পাকা ফল, পাতা, গাছের ছাল, কাণ্ড, কাঠ সব কিছুই কাজে লাগে। বিভিন্ন দেশে বিভিন্ন ভাবে এর ব্যবহার রয়েছে।
বৈজ্ঞানিক নাম: Mimusops elengi
পরিবারের নাম: Sapotaceae
প্রচলিত নাম : Bullet-wood Tree, Indian Medaller
এলাকা ভিত্তিক নাম: 
বকুল একটি চিরহরিৎ বৃক্ষ। এটি ১৬ মিটার পর্যন্ত লম্বা হয়। মাঝারি আকারের এই গাছ দক্ষিণ এশিয়া, দক্ষিণ-পূর্ব এশিয়া ও উত্তর অস্ট্রেলিয়ার গ্রীষ্মমন্ডলীয় বনাঞ্চলে জন্মে।
এই বৃক্ষের পাতা গুলো মসৃন, গাড় সবুজ ও ঢেউ খেলানো, আকারে ৫ থেকে ১৪ সেন্টিমিটার লম্বা এবং ২।৫ থেকে ৬ সেন্টিমিটার চওড়া হয়।
বকুল ফুল আকারে খুব ছোট ছোট হয়। আকারে বড় জোড় ১ সেঃ মিঃ। দেখতে ছোট ছোট তারার মতো ফুল গুলো যখন ফোটে তখন গাছের চেহারা হয় অন্যরকম। এবং মাটি যখন ঝড়ে পরে তার দৃশ্য নয়নাভিরাম। বকুল ছোট তারার মত হলুদাভ সাদা বা ক্রীম রঙের হয়। এই ফুল রাত্রে ফোটে এবং সারাদিন ধরে টুপটাপ ঝরতে থাকে। ভারি সুগন্ধী এই বকুল। শুকনো বকুল ফুলের সুগন্ধটা অনেকদিন থাকে তাই এই ফুলের মালা অনেকদিন ঘরে রেখে দেয়া যায়। 
ফুলে থাকে উদ্বায়ী তেল।
বকুল গাছের ছাল মোটা, আর রঙ গাঢ় কালচে বাদামী কিংম্বা কালচে ছাই রঙের হয়ে থাকে।
বকুল ফল বকুল গাছে ছোট ছোট কুলের মত ডিম্বাকৃতির ফল হয় ।ফল গুলো কাঁচা অবস্থায় সবুজ,পাঁকলে লাল বর্ণ ধারণ করে।পাখিরা বকুল ফল খেয়ে থাকে। অনেক সময় বাচ্চাদের ও বকুল ফল খেতে দেখা যায়। ফলের স্বাদ কষ যুক্ত হালকা মিষ্টি। গাছে এই ফল আসে বর্ষাকালে ।
বীজ - বকুল ফলে একটি করে ডিম্বাকৃতির, বাদামী বীজ থাকে। তবে কখনও কখনও দুটি বীজও থাকতে দেখা যায় । এই বীজ থেকে অনুদ্বায়ী তেল পাওয়া যায়।
ভারি সুন্দর গাছ এই বকুল, ঘন সবুজ পাতায় ঠাসা, মাথাটা গোলগাল কিংম্বা লম্বাটে। বয়স্ক গাছ ৩০- ৪০ মিটার উঁচু হয়ে থাকে। কখনই পাতা ঝরিয়ে উদোম হয় না বলে আদর্শ ছায়াতরুও। শিক্ষাঙ্গন, মন্দির, রাস্তাপার্শ্ব, উদ্যান, বাড়ীতে বকুল গাছ লাগানো হয়।
বকুল ফুল, ফল, পাতা, কাণ্ড দিয়ে বিভিন্ন অসুখ নিরাময়ের নানারকম আয়ুর্বেদিক ব্যবহার রয়েছে।
বাংলার কবিতা ও গানে বকুল ফুল বারবার এসেছে:
”তুমি যে গিয়েছ বকুল বিছানো পথে” – অজয় ভট্টাচার্য
"তুমি কার লাগিয়া গাঁথোগো সখী বকুল ফুলের মালা" - মনির খান
”ঝরকে ঝরকে ঝরিছে বকুল
আঁচল আকাশে হতেছে আকুল” – রবীন্দ্রনাথ
"বকুল ফুল, বকুল ফুল
সোনা দিয়া হাত কেন বান্ধাইলি!" - জলের গান
আগর
আগর, (Aquilaria malaccensis) এক প্রকারের সুগন্ধি প্রদায়ক উদ্ভিদ। এটি Thymelaeaceae পরিবারের অন্তর্গত। অন্যান্য স্থানীয় নামের মধ্যে "Aloe wood, Eagle wood, Aguruh, Krsnaguruh" উল্লেখযোগ্য। এটি দক্ষিণ পূর্ব-এশীয় প্রজাতি।
বাংলাদেশে সিলেটের পাহাড়ে জন্মে। ভুটান, ভারত, ইন্দোনেশিয়া, ইরান, লাওস, মালয়েশিয়া, মায়ানমার, ফিলিপাইন, সিঙ্গাপুর ও থাইল্যান্ডে পাওয়া যায়।
এটি একটি মাঝারি ধরনের চিরসবুজ বৃক্ষ। উচ্চতা সাধারণত ৬০ থেকে ৮০ ফুট হয়ে থাকে। ০.৬-২.৫ মিটার ব্যাসের হয়ে থাকে। পাতা পাতলা ও চর্ম, উজ্জ্বল সবুজ।
বাংলাদেশের সিলেট ও চট্টগ্রামে বিক্ষিপ্তভাবে দেখা যায়। এই গাছের ফুল সাদা রংয়ের। তিন বছরের কাছাকাছি সময়ে গাছে ফুল আসে। ফুল খুব ছোট, কাক্ষিক ছত্রাকার মঞ্জরিতে ঘ্নবদ্ধ।
ফল ৪-৫ সেমি লম্বা, ডিম্বাকার।
আগরের সুগন্ধি প্রশান্তিদায়ক এবং শরীরের শক্তি বৃদ্ধিকারী বলে কেউ কেউ মনে করে থাকেন। মালয় ও চাইনিজদের আদি চিকিৎসা পদ্ধতিতে রোগ নিরাময়ের ঔষধ প্রস্তুতির গুরূত্বপূর্ন উপাদান হিসাবে আগর কাঠ ব্যবহার হয়ে আসছে। অ্যারোমাথেরাপিতেও এর ব্যবহার আছে। এছাড়া মুত্রবর্ধক, কামোদ্দীপক, কোষ্ঠ্য পরিষ্কারক হিসাবে এর ব্যবহার পরিলক্ষিত হয়। বিভিন্ন ত্বকের রোগ, ব্রংকাইটিস, হাঁপানী ও বাত রোগে এর ব্যবহার হয়ে থাকে। আগর উড থেকে আহরিত তেল বিশ্বের সবচেয়ে মূল্যবান সুগন্ধি। এই সুগন্ধির বিশেষ বৈশিষ্ট হলো এটি একটি এ্যলকোহলমুক্ত সুগন্ধি। ধর্মীয় আচার অনুষ্ঠান ও সামাজিক-সাংস্কৃতিক আয়োজনে এ সুগন্ধির আকাশ ছোঁয়া চাহিদা বিশ্বজুড়ে। আগর উড থেকে তৈরি কাঠের টুকরা বা আগর তেল বা আগর আতর উভয়ই সুগন্ধি হিসাবে ব্যবহৃত হয়। আগর তেল ছাড়া কাঠ বা পাউডারজাত সামগ্রী থেকে ধূপের ন্যায় প্রজ্জ্বলনের মাধ্যমে আগরের সুবাস নেয়া হয়। আগর উডের নির্যাশ সুগন্ধি সাবান, স্যাম্পুসহ অন্যান্য প্রসাধণ সামগ্রী তৈরিতে ব্যবহার করা হয়।।
গাঁজা
গাঁজা (, ) মূলত সপুষ্পক উদ্ভিদের গণ, যেখানে "সাতিভা গাঁজা", "ইন্ডিকা গাঁজা" এবং "রুডের্লাইস গাঁজা", এই তিনটি ভিন্ন প্রজাতি অন্তর্ভুক্ত রয়েছে। এটি মধ্য ও দক্ষিণ এশিয়ার স্থানীয় প্রজাতি। "গাঁজা" দীর্ঘকাল ধরে বীজ ও বীজ তেল, ঔষধি উদ্দেশ্যে এবং একটি বিনোদনমূলক ড্রাগ হিসাবে শণ আঁশের জন্য ব্যবহৃত হয়ে আসছে। আঁশের উত্পাদন বৃদ্ধি নির্বাচন করতে বাণিজ্যিক শণ পণ্যসমূহ "গাঁজা" গাছ থেকে তৈরি করা হয়।
ভিন্ন ভিন্ন নামে বিভিন্ন দেশে এর বিস্তার। গাঁজা গাছের শীর্ষ পাতা, ডাল এবং ফুল যা এই উপমহাদেশে গাঁজা নামে পরিচিত একই জিনিস পশ্চিমা দেশ গুলোতে মারিজুয়ানা বা মারিহুয়ানা নামে পরিচিত। গাছের পাতা বা ডালের আঠালো কষ দিয়ে তৈরী এ অঞ্চলের চরস নামের জিনিসটিই পশ্চিমা দেশের হাশিশ। এছাড়াও ভাং, সিদ্ধি, পাট্টি, সব্জি, গ্রাস, মাজুন নানা নামে ডাকা হয়।
গাঁজা শরীরের বিষ-ব্যথা সারায়। এ কথার বর্ণনা রয়েছে ভারতবর্ষের প্রাচীন ও মধ্যযুগীয় চিকিৎসাশাস্ত্রে। তবে এ কথাও সুবিদিত যে, গাঁজা, ভাং ও মারিজুয়ানা গ্রহণ মানুষের স্মরণশক্তি হ্রাস করে এবং দীর্ঘ মেয়াদে মনোবৈকল্য ঘটায়। যুক্তরাষ্ট্রের বিজ্ঞানীরা এখন গাঁজা, ভাং ও মারিজুয়ানার ওপর গবেষণা করে জেনেছেন, এ সব মাদকদ্রব্য থেকে পার্শ্বপ্রতিক্রিয়াহীন ব্যথানাশক ওষুধ প্রস্তুত করা সম্ভব, যা মানুষের কোনো ক্ষতি করবে না। গবেষণাটি করেছে ফ্রান্সের বায়োমেডিকেল ইনস্টিটিউট। এর নেতৃত্ব দিয়েছে আইএনএসইআরএম। ফ্রান্সের গবেষকরা জানান, 'তারা ইঁদুরের মস্তিষ্কের যে অংশের কোষের নিউরনে গাঁজা বা মারিজুয়ানার মাদক ক্রিয়া করে তা ওষুধ প্রয়োগ করে নিষ্ক্রিয় করেন প্রথম। এর পর ওই ইঁদুরের শরীরে এসব মাদক প্রবেশ করিয়ে দেখা গেছে, তাতে ইঁদুরটি বেহুশ হয় না। বরং ওটির প্রাণচাঞ্চল্য ঠিকই থাকে। এ অভিজ্ঞতা থেকে বিজ্ঞানীরা জানিয়েছেন, ব্যথানাশক হিসেবে গাঁজা বা মারিজুয়ানার ভালো গুণ মানুষের বিভিন্ন রোগের ওষুধ এবং অস্ত্রোপচারের জন্য চেতনানাশক হিসেবে ব্যবহার করা যাবে। শিগগিরই গাঁজা ও মারিজুয়ানার নির্যাস থেকে পার্শ্বপ্রতিক্রিয়াহীন এ ওষুধ প্রস্তুত হবে। আমেরিকার ক্যালিফোর্নিয়া ও আলাবামা বিশ্ববিদ্যালয়ের বিজ্ঞানীরা এক গবেষণায় দেখেছেন, ভাং ও গঞ্জিকা সেবনে ফুসফুসের ক্ষতি তামাক পাতায় প্রস্তুত সিগারেট পানের চেয়ে কম।
সুখদর্শন
সুখদর্শন, নাগদামিনী বা সুদর্শন বা নাগদল, বড়ো কানুর বা কোবা রসুন (), () (বৈজ্ঞানিক নাম: "Crinum asiaticum") বাংলার একটি ফুল। এটি অমরিলিডাসি পরিবারের অর্ন্তভুক্ত একটি উদ্ভিদ। চমৎকার দর্শন এই ফুলে হালকা মিষ্টি ঘ্রাণ আছে। এই গাছের ঔষধি গুণও রয়েছে। উষ্ণমন্ডলীয় দেশসমূহে এটি বাগানের শোভাবর্ধক হিসেবে লাগানো হয়। এই গাছের গোড়ায় পেঁয়াজের মত কন্দ বা বাল্ব হয়। এর ফুল বেশ বড়, সাদা, সুগন্ধি এবং সুন্দর। এই গাছের সকল অংশই বিষাক্ত, যদি খাওয়া হয় বা শরীরে প্রবেশ করে। এমনকি এই গাছের রস ত্বকের সংস্পর্শে আসলেও ইরিটেশন হতে পারে।
এই প্রজাতির ফুল সাদা, তবে আকারে ছোট এবং পাপড়ির নিচ হালকা বেগুনি।
রঞ্জনা
রঞ্জনা (Adenanthera pavonina) একটি ভেজষ উদ্ভিদ। এটি রক্তচন্দন বা লাল চন্দন নামেও পরিচিত। এ গাছের বহুমুখী উপকারিতা রয়েছে। এন্টিসেপ্টিক হিসাবে, বাতের ব্যথায় ও এন্টিইনফ্লামেশনে এর ব্যবহার পরিলক্ষিত হয়। অন্যান্য স্থানীয় নামের নামের মধ্যে Red Sandalwood, Coral-wood, Peacock flower fence, Red beadtree উল্লেখযোগ্য। এটি Fabaceae পরিবারের একটি উদ্ভিদ। এটা একমাত্র ব্রাজিলে পাওয়া যায়।
মন্দারমণি
মন্দারমণি ভারতের পশ্চিমবঙ্গ রাজ্যের একটি সমুদ্রতীরবর্তী পর্যটন কেন্দ্র। পূর্ব মেদিনীপুর জেলার এই অঞ্চলটি বঙ্গোপসাগরের উপকূলে অবস্থিত। বড়ো শহর বলতে এটি কলকাতা ও হাওড়ার সঙ্গে জাতীয় সড়কের মাধ্যমে যুক্ত।
ভূতাত্ত্বিক দিক দিয়ে দেখতে গেলে, নিকটবর্তী পর্যটনকেন্দ্র দীঘার থেকে এখানে ঢেউয়ের আকার বেশ ছোট। তবে অনেক জায়গায়, মূলত দাদনপত্রবরে অনেক বালিয়াড়ি দেখতে পাওয়া যায়। সমুদ্রতীরবর্তী বালিয়াড়িতে প্রচুর লাল কাকড়া দেখতে পাওয়া য়ায়।
কাঁথি থেকে চাওয়ালখোলা হয়ে মন্দারমণি যেতে হয়।
কলকাতার ব্যস্ততার থেকে মুক্তির স্বাদ পেতে মন্দারমণি ছুটি কাটানোর আদর্শ জায়গা। এখানকার সূর্যোদয় ও সূর্যাস্ত দু'টিই দেখার মতো। এখানকার শান্তিপূর্ণ পরিবেশ খুবই আরামদায়ক।
প্রাথমিকভাবে এর আবিষ্কারের পর, এর নাম রাখা হয় "মন্দারবনি" এবং পরে পরিচিত হয় "মদার মণি" নামে। এরপর কালক্রমে এটি মন্দারমণি নামে পরিচিত হয়।
মন্দারমণি যাওয়ার সবচেয়ে সুবিধাজনক পথ হল সড়কপথ। তবে স্থানীয় পুলিশ বালুচড়ের নিকটবর্তী স্থানে চার চাকা বিশিষ্ট গাড়ি নিয়ে যেতে বাধা দেয়। হোটেল থেকে যাওয়ার জন্য একটি রাস্তা তৈরি করা হয়েছে। এখন থেকে সবচেয়ে নিকটবর্তী রেল স্টেশন হল কাঁথি এবং নিকটবর্তী বিমানবন্দর হল কলকাতা। এছাড়া সকাল ৭ টা থেকে সন্ধ্যা ৬ টা পর্যন্ত আধ ঘন্টা পরপর অনেক বাস যাতায়াত করে।
দুপুরমনি
দুপুরমনি (বৈজ্ঞানিক নাম: "Pentapetes phoenicea") Malvaceae পরিবারের একবর্ষজীবি গুল্মজাতীয় উদ্ভিদ। এর ইংরেজি নামগুলোর মধ্যে Midday Flower, Scarlet Mallow, Copper Cups, Florimpia, Noon Flower, Scarlet Pentapetes, Scarlet phoenician ইত্যাদি উল্লেখযোগ্য। এদের অন্যান্য নামগুলো হলো বন্ধুক, কটলতা, বন্ধুলী, দুপুরচণ্ডি, দুপুর মালতি ইত্যাদি।
দুপুরমনি একটি অনিন্দ্য সুন্দর অরুণ রঙের ফুল। দুপুরমনি গাছের আদিনিবাস দক্ষিণ এশিয়া; পরে এটি সমগ্র দুনিয়াতে বিস্তার লাভ করেছে। এটি বর্ষার মরসুমি ফুল। একহারা লম্বা গাছ। ডালপালা কম। চেহারাটা খসখসে। পাতা বেশ লম্বা, কিনার কাটাকাটা, আগা সরু। ফুল ২ সেন্টিমিটার চওড়া। পাঁচটি চ্যাপ্টা পাপড়ি, সিঁদুরে লাল, কখনো হালকা গোলাপী বা সাদা। কোন গন্ধ নেই। পাপড়ির সঙ্গে চিকন ফিতার মতো লকলকে কয়েকটি উপাঙ্গ ফুলের শোভা বাড়ায়। এদের কান্ড একটি অর্ধকাষ্ঠল ০.৫ থেকে ১ মিটার পর্যন্ত উচ্চতা বিশিষ্ট হয়। শাখাগুলি হয় লম্বা এবং ছড়ানো। পাতাগুলি ৬ থেকে ১০ সেমি হয়। ফুলগুলি দুপুরে ফোটে এবং দ্রুত ঝরে যায়। ৫ প্রকোষ্ঠ বিশিষ্ট গোলাকৃতি ফল হয়, প্রতিটি প্রকোষ্ঠে ৮-১২ টি করে বীজ থাকে। আগষ্ট থেকে নভেম্বরে এতে ফুল ফোটে। এটি বাগানের শোভা বর্ধনের জন্য লাগানো হয়; তবে অনেক দেশে এটি আঁশের জন্য বা ভেষজ চিকিৎসার জন্য লাগানো হয়।
মরুদ্যান
ভূগোলে, মরুভূমিতে ঝর্ণা বা অন্যকোন জল উৎসকে ঘিরে গড়ে ওঠা বৃক্ষশোভিত বিচ্ছিন্ন অঞ্চলকে মরুদ্যান বলা হয়। মরুদ্যানটি বড় হলে সেখানে মানুষ ও অন্যান্য প্রানীর বসতি গড়ে ওঠে। মরুদ্যানের অবস্থান মরু অঞ্চলের ব্যবসা বানিজ্যের ক্ষেত্রে খুব গুরুত্বপূর্ণ।
তুতিকোরিন
তুতিকোরিন দক্ষিণ ভারতের তামিলনাড়ু প্রদেশের অন্তর্গত একটি আন্তর্জাতিক বন্দর৷
ক্রোমাটোগ্রাফি
ক্রোমাটোগ্রাফী হচ্ছে বৈজ্ঞানিক কার্য-পদ্ধতির একটি প্রক্রিয়া, যার মাধ্যমে যৌগিক বা মিশ্র পদার্থের উপাদানসমূহকে পৃথক করা হয়। যে পদ্ধতিতে একটি বাহক সচল মাধ্যমকে একটি স্থির মাধ্যমের সংস্পর্শে প্রবাহিত করে কোনো রাসায়নিক মিশ্রনের বিভিন্ন উপাদানের পরিশোষন মাত্রা বা বন্টন গুনাংকের ভিত্তিতে তাদেরকে বিভিন্ন স্তরে বিভক্ত করে পৃথক,শনাক্ত ও পরিমাণ নির্ণয় করা হয় তাকে ক্রোমাটোগ্রাফী বলে।
গ্রিক শব্দ "chroma" (বর্ণ) ও "graphein" (রেখা) হতে 'ক্রোমাটোগ্রাফী' শব্দের উৎপত্তি; সুতরাং 'ক্রোমাটোগ্রাফী' শব্দের অর্থ দাঁড়ায় 'বর্ণ লিখন'।
ক্রোমাটোগ্রাফী অত্যন্ত গুরুত্বপূর্ণ একটি বৈশ্লেষিক পদ্ধতি। এর সাহায্যে জটিল রাসায়নিক মিশ্রনের উপাদানগুলোকে পৃথক, শনাক্ত ও তাদের পরিমাণ নির্ণয় করা যায়। ক্রোমাটোগ্রাফী এর বিভিন্ন পদ্ধতি ও কৌশলের গুরুত্বপূর্ণ সাধারণ বস্তু হলো একটি স্থির মাধ্যম (stationary phase) এবং একটি সচল মাধ্যম (mobile phase)। স্থির মাধ্যম কঠিন বা তরল হতে পারে এবং সচল মাধ্যম তরল বা গ্যাস হতে পারে। ক্রোমাটোগ্রাফীতে দুটি ভৌত ধর্ম যথা - (ক) পরিশোষণ (adsorption) ও (খ) বন্টন গুনাঙ্কের (distribution coefficient) ভূমিকাই মূখ্য। এই দুটি ধর্ম কখনো পৃথক ভাবে বা কখনো একসঙ্গে কার্যকর হয়ে রাসায়নিক মিশ্রনের উপাদান গুলোর ভ্রমণ হারের পার্থক্য সৃষ্টি করে।
শরচ্চন্দ্র পণ্ডিত
শরৎ চন্দ্র পণ্ডিত (২৭ এপ্রিল, ১৮৮১ - ১৯৬৮) বাংলা সাহিত্যের পাঠক সমাজে দাদাঠাকুর নামেই পরিচিত, তিনি ছিলেন একজন বাঙালি কথাশিল্পী ও সাংবাদিক৷ যিনি মুখে মুখে ছড়া, হেঁয়ালী ও হাস্য কৌতুক রচনা করতেন। তাঁর রচিত নানান হাসির গল্প বাঙলা সাহিত্যের অমর কীর্তি৷ তার প্রকাশিত বিখ্যাত গ্রন্থ বোতল পুরাণ।
তাঁর পৈতৃক নিবাস ছিল বীরভূম জেলায়। তিনি মুর্শিদাবাদ জেলার জঙ্গীপুর মহকুমার দফরপুর গ্রামে বাস করতেন। দরিদ্র পরিবারের সন্তান শরৎচন্দ্র এন্ট্রান্স পাশ করে বর্ধমান রাজ কলেজে এফ.এ. ক্লাসে ভর্তি হন কিন্তু আর্থিক কারনে পড়া সম্পুর্ন করতে পারেননি।
জঙ্গীপুরে তিনি অত্যন্ত সাধারণ জীবন যাপন করতেন কিন্তু অত্যন্ত তেজস্বী মানুষ ছিলেন। চারিত্রিক দৃঢ়তায় ছিলেন আধুনিক কালের বিদ্যাসাগর। পন্ডিত প্রেস নামে একটি হস্তচালিত ছাপাখানা স্থাপন করেন তিনি। তার একক প্রচেষ্টায় জঙ্গীপুর সংবাদ নামে একটি সংবাদপত্র প্রকাশ করতে থাকেন। এই পত্রিকা বাংলার বলিষ্ঠ মফস্বল সাংবাদিকতার প্রথম উদাহরণ। পন্ডিত প্রেসে তিনিই ছিলেন কম্পোজিটর, প্রুফ রিডার, মেশিনম্যান। সমস্ত কিছুই একা হাতে কর‍তেন। এছাড়া তার প্রকাশিত বিদুষক পত্রিকায় বেরতো তাঁর নিজের রচিত নানা হাসির গল্প ও হাস্য কৌতুক। বিদূষক পত্রিকা রসিকজনের দৃষ্টি আকর্ষন করে। দাদাঠাকুর নিজে কলকাতার রাস্তায় রাস্তায় গিয়ে বিক্রি করতেন এই পত্রিকা। প্রাক স্বাধীনতার সময় কলকাতার রাস্তায় গান গেয়ে বোতল পুরান পুস্তিকাটি ফেরি করতে গেলে ব্রিটিশ পুলিশ তাকে গ্রেপ্তার করতে আসে, তাঁদের জন্য তৎক্ষণাৎ বানিয়ে ইংরেজিতে গান ধরলেন তিনি। শ্বেতাঙ্গ পুলিশ খালি গা ও খালি পায়ের এমন এক হকারকে ইংরেজিতে গান গাইতে দেখে হতবাক হয়ে যায় এবং শুধু উৎসাহ জোগাতেই আট কপি কিনে নিয়ে। তার কাব্যপ্রতিভা, রসবোধ ও প্রত্যুৎপন্নমতিত্ব ছিল সহজাত। ইংরেজি ভাষাতে যে প্যালিনড্রোম বা উভমুখী শব্দ আছে সেরকম বাংলায় শব্দ সৃষ্টি করেছেন। হিন্দি ও ইংরেজিতেও কাব্য লিখেছেন তিনি। তার ব্যাঙ্গাত্বক কবিতাগুলি ছিল সমাজের অত্যাচারী কুপ্রথার বিরুদ্ধে জলন্ত প্রতিবাদ স্বরূপ। স্বয়ং নেতাজী সুভাষচন্দ্র বসু তাকে শ্রদ্ধা করতেন।
তাঁর জীবন নিয়ে ৬০ এর দশকে একটি ছায়াছবি নির্মিত হয়েছে দাদাঠাকুর শরৎচন্দ্র পন্ডিতের জীবিতকালে। নাম ভূমিকায় অভিনয় করেছেন ছবি বিশ্বাস। এছাড়া অন্যান্য শিল্পীরা হলেন ভানু বন্দ্যোপাধ্যায়, বিশ্বজিৎ চ্যাটার্জী, সুলতা চৌধুরী ও তরুণ কুমার। এই চলচ্চিত্রে অভিনয়ের জন্যে ছবি বিশ্বাস জাতীয় পুরষ্কার লাভ করেন।
সিডনি
সিডনি () অস্ট্রেলিয়ার দক্ষিণ-পূর্ব উপকূলে অবস্থিত দেশটির সবচেয়ে জনবহুল শহর। সিডনিতে প্রায় ৪৩ লক্ষ লোক বাস করে। সিডনি শহরটি নিউ সাউথ ওয়েল্‌স অঙ্গরাজ্যের রাজধানী।
নিউ সাউথ ওয়েল্স
নিউ সাউথ ওয়েল্‌স অস্ট্রেলিয়ার সবচেয়ে জনবহুল এবং সবচেয়ে পুরনো অঙ্গরাজ্য।এটি অস্ট্রেলিয়ার দক্ষিণ-পূর্ব প্রান্তে অবস্থিত যার দক্ষিণে ভিক্টোরিয়া এবং উত্তরে কুইন্সল্যান্ড রাজ্য অবস্থিত। 
এর রাজধানী এবং সব থেকে বড় শহর হল সিডনী।
মুকুটমণিপুর
মুকুটমণিপুর পশ্চিমবঙ্গের বাঁকুড়া জেলার একটি শহর ও পর্যটনকেন্দ্র। ঝাড়খণ্ড সীমান্তের নিকট কংসাবতী ও কুমারী নদীর সংযোগস্থলে এই শহর অবস্থিত।
১৯৫৬ সালে, খাতড়া শহর থেকে ১২ কিলোমিটার দূরে মুকুটমণিপুরে একটি বিশালাকার জলাধার প্রকল্প গৃহীত হয়। এই জল প্রকল্প পশ্চিমবঙ্গের তদনীন্তন মুখ্যমন্ত্রী ড. বিধানচন্দ্র রায়ের পরিকল্পনা। বাঁকুড়া, পুরুলিয়া, পশ্চিম মেদিনীপুর ও হুগলি জেলার প্রায় ৮,০০০ বর্গকিলোমিটার এলাকায় জলসেচের জন্য এই প্রকল্প গৃহীত হয়। জলাধার থেকে প্রায় দুই কিলোমিটার দূরে বনগোপালপুর সংরক্ষিত বনাঞ্চল একটি উল্লেখযোগ্য পর্যটন কেন্দ্র।
নিকটবর্তী রেলওয়ে স্টেশন হচ্ছে বাঁকুড়া জংশন । যা ৫০ কিমি উত্তরে অবস্থিত।
দিল্লী হাট
দিল্লী হাট ভারতের রাজধানী দিল্লির একটা স্থায়ী মেলা। ওখানে ভারতের নানা প্রান্তের মানুষ তাঁদের ক্ষুদ্রশিল্পের ভাণ্ডার নিয়ে আসেন ব্যবসা করার জন্য। টিকিট ১০ রুপি ৷ দিল্লী হাট হল মিনি ভারতবর্ষ।
ওখানে কোনও বড় কোম্পানীর প্রবেশ নিষেধ। শুধুমাত্র শিল্পীরা নিজেদের জিনিস বিক্রী করতে পারেন। উদাহরণস্বরূপ বলা যায় কাশ্মিরী শাল, দক্ষিণ ভারতের সিল্ক, তেলেঙ্গীদের আচার, অসমীয় সাদা গামছা, উড়িষ্যার কটকী শাড়ী, কর্ণাটকের সুগন্ধী চন্দন কাঠ, আগ্রার তাজমহলের পাথরের তৈরি মিনিয়েচার, নাগা শাল, নানা প্রদেশের হস্তশিল্প, মৃৎশিল্প, দারুশিল্প। সব প্রদেশের খাবারের স্টলও আছে ওখানে।
মহুয়া রায়চৌধুরী
মহুয়া রায়চৌধুরী (ইংরেজি: Mahua Roychoudhury) (জন্ম সেপ্টেম্বর ২৪, ১৯৫৮)-(মৃত্যু জুলাই ২২, ১৯৮৬) ভারতীয় বাংলা চলচ্চিত্রের একজন অভিনেত্রী ৷ তিনি ১৯৫৮ সালের ২৪ সেপ্টেম্বর জন্মগ্রহণ করেন। কিশোর বয়সে নৃত্যশিল্পী ছিলেন ৷ ১৯৭৩ সালে তরুণ মজুমদার পরিচালিত "শ্রীমান পৃথ্বীরাজ" ছায়াছবিতে প্রথম অভিনয় করেন ৷ ১৯৮৬ সালে ২২ জুলাই সন্তানের জন্য খাবার গরম করতে গিয়ে অগ্নি দুর্ঘটনায় প্রাণ হারান ৷
and more
দি ইউজুয়াল সাসপেক্ট্‌স
দি ইউজুয়াল সাসপেক্ট্‌স (ইংরেজি ভাষায়: The Usual Suspects "দ্য য়ূঝ়ুয়াল্‌ সাস্পেক্ট্‌স্‌") ১৯৯৫ সালে মুক্তিপ্রাপ্ত মার্কিন নব্য নয়ার চলচ্চিত্র। এর পরিচালক ব্রায়ান সিংগার এবং চিত্রনাট্য রচয়িতা "ক্রিস্টোফার ম্যাকুয়ারি"। উল্লেখ্য এই ছবির জন্য কেভিন স্পেসি সেরা পার্শ্ব অভিনেতা হিসেবে এবং "ক্রিস্টোফার ম্যাকুয়ারি" সেরা চিত্রনাট্য লেখক হিসেবে একাডেমি পুরস্কার লাভ করেন। এটি প্রথমে কান চলচ্চিত্র উৎসব-এ প্রদর্শিত হয়েছিলো। যথেষ্ট প্রশংসা ও ইতিবাচক সমালোচনা লাভের পর বৃহৎ আকারে মুক্তি পায়।
ছবির কাহিনী শুরু হয় স্যান পেড্রো উপসাগরে লস এঞ্জেলেস পোর্টের এক জাহাজে। এখানেই "কাইসার সজে" কিটনকে গুলি করে। তারপর পুরো জাহাজে আগুন ধরিয়ে দেয়। এই অগ্নিকাণ্ডে মাত্র দু'জন ছাড়া সবাই মারা যায়। একজন হাঙ্গেরীয়, উল্লেখ্য পুরো জাহাজটাই হাঙ্গেরীয়দের অবৈধ ব্যবসার কেন্দ্রবিন্দু ছিল। আরেকজন "রজার ভার্বাল কিন্ট"। হাঙ্গেরীয় ব্যক্তির অবস্থা খুব খারাপ থাকায় তাকে হাসপাতালে ভর্তি করে রাখা হয়। আর কিন্টকে মার্কিন কাস্টম্‌স এজেন্ট "ডেভিড কুইয়ান" জিজ্ঞাসাবাদ শুরু করে। কিন্ট জাহাজের ঘটনার আগের সবকিছু কুইয়ানের কাছে খুলে বলে। কাইসার সজেকে এক সাক্ষাৎ শয়তান হিসেবে আখ্যায়িত করে। তার বলা গল্পটা পাঁচজনের বন্দি হওয়া থেকে শুরু করে ক্রমশই জটিল হয়ে উঠে। সিনেমার পরিসমাপ্তিতে কাইসার সজের আসল পরিচয় প্রকাশিত হয়।অধিকাংশ সমালোচকই প্রশংসা করেছেন। রটেন টম্যাটোস এ এই সিনেমার রেটিং করা হয়েছে ৮৯%। মেটাক্রিটিক এ মেটাস্কোর দাড়িয়েছে ৭৭ এ। অবশ্য শিকাগো সান-টাইম্‌সের রজার ইবার্ট একে চার এর মধ্যে মাত্র দেড় দিয়েছেন। সিনেমার শেষে বিশাল টুইস্ট এবং চিট করার জন্য কয়েকজন সমালোচক নেতিবাচক সমালোচনা করেছেন। এছাড়া অধিকাংশ সমালোচনাই বেশ ইতিবাচক।অ্যামেরিকান ফিল্ম ইনস্টিটিউট তাদের করা ১০ জনরে সর্বকালের সেরা দশটি সিনেমার তালিকায় দি ইউজুয়াল সাসপেক্ট্‌সকে স্থান দিয়েছে। এটা সর্বকালের সেরা ১০টি মিস্টরি ফিল্মের তালিকায় ১০ নম্বরে আছে। এছাড়া এএফআই-এর সর্বকালের সেরা ১০০ ভিলেনের তালিকায় ভার্বাল কিন্টকে ৪৮ নম্বর স্থানে রাখা হয়েছে।
বাংলাদেশী চলচ্চিত্র শিল্পীদের তালিকা
এই নিবন্ধটি বাংলাদেশী চলচ্চিত্র শিল্পীদের সমন্বয়ে গঠিত একটি তালিকা তুলে ধরা হয়েছে।
টাইটানিক (১৯৯৭-এর চলচ্চিত্র)
টাইটানিক () হচ্ছে ১৯৯৭ সালে মুক্তিপ্রাপ্ত ডিজাস্টার রোমান্টিক চলচ্চিত্র। এই সিনেমার পরিচালক, লেখক ও সহ-প্রযোজক হলেন বিখ্যাত মার্কিন চলচ্চিত্র ব্যক্তিত্ব জেমস ক্যামেরন। মূল চরিত্রে অভিনয় করেছেন লিওনার্ডো ডিক্যাপ্রিও (জ্যাক ডসন) ও কেট উইন্সলেট (রোজ ডিউইট বিউকেটার)। উচ্চবিত্ত সমাজের মেয়ে রোজের সাথে টাইটানিক জাহাজে নিম্নবিত্ত সমাজের প্রতিভূ জ্যাকের প্রেম হয়। ১৯১২ সালে টাইটানিকের পরিণতির পটভূমিতে তাদের এই ট্র্যাজেডিই ফুটিয়ে তোলা হয়েছে ছবিটিতে। প্রেমের গল্প আর প্রধান চরিত্রগুলো কাল্পনিক হলেও অনেকগুলো পার্শ্ব চরিত্র ঐতিহাসিক সত্যের ভিত্তিতে তৈরি করা হয়েছে। গ্লোরিয়া স্টুয়ার্ট বৃদ্ধা রোজের চরিত্রে অভিনয় করেছেন। বৃদ্ধা রোজ তার টাইটানিক জীবনের কাহিনী বর্ণনা করেছে।
১৯৯৫ সালে টাইটানিকের চলচ্চিত্রায়ন শুরু হয়। সে সময় ক্যামেরন আটলান্টিকের তলায় টাইটানিকের আসল ভগ্নাবশেষের ছবি তোলা শুরু করেছিলেন। তিনি প্রেম কাহিনীর অবতারণা ঘটিয়েছিলেন মানুষের বাস্তব জীবনের ট্রাজেডির মাধ্যমে টাইটানিকের ট্রাজেডি ফুটিয়ে তোলার জন্য। ছবির আধুনিক সময়ের শ্যুটিং করা হয়েছে রাশিয়ার মির অভিযানের সহযোগী জাহাজ Akademik Mstislav Keldysh-এ, আর প্রাচীন টাইটানিকের শ্যুটিংয়ের জন্য পুরনো টাইটানিক নতুন করে তৈরি করা হয়েছে। বাহা ক্যালিফোর্নিয়ার Playas de Rosarito-তে টাইটানিক পুনর্নির্মাণ করা হয়েছে। এছাড়া টাইটানিকডুবির দৃশ্য ফুটিয়ে তোলার জন্য ক্যামেরন স্কেল মডেলিং ও কম্পিউটার এনিমেশনের সাহায্য নিয়েছেন। তৎকালীন সময়ে টাইটানিকই ছিল পৃথিবীর সবচেয়ে বড় বাজেটের ছবি। এই চলচ্চিত্র তৈরীতে মোট ব্যয় হয়েছে প্রায় ২০০ মিলিয়ন মার্কিন ডলার। প্যারামাউন্ট পিকচার্স ও টুয়েন্টিয়েথ সেঞ্চুরি ফক্স যৌথভাবে এই অর্থের যোগান দিয়েছে।
১৯৯৭ সালের ২রা জুলাই মুক্তি পাওয়ার কথা থাকলেও নির্মাণ প্রক্রিয়ায় বিলম্বের কারণে অবশেষে ১৯শে ডিসেম্বর টাইটানিক মুক্তি পায়। মুক্তির তারিখ পিছিয়ে যাওয়ার কথা শুনে অনেকেই ভেবে বসেছিলেন, এই ছবির মুক্তি পাওয়া আর হবে না এবং ফক্স ও প্যারামাউন্ট বিশাল লোকসানের সম্মুখীন হবে। আশা খুব বেশি না থাকলেও মুক্তির পর টাইটানিক সমালোচক ও দর্শক সবার কাছ থেকেই বিপুল প্রশংসা পায়। টাইটানিকের সবচেয়ে বড় দুটি অর্জন হচ্ছে: ১৪টির মধ্যে ১১টি ক্ষেত্রেই একাডেমি পুরস্কার জিতে নেয়া এবং সর্বকালের সবচেয়ে বেশী উপার্জন করা। স্ফীতির বিষয়টা বাদ দিলে টাইটানিকের চেয়ে বেশী আয় এ পর্যন্ত কোন সিনেমা করতে পারেনি। টাইটানিক মোট ১.৮ বিলিয়ন মার্কিন ডলার আয় করেছে। অবশ্য মূল্যস্ফীতি বিবেচনা করলে উত্তর আমেরিকার সবচেয়ে বেশী উপার্জনকারী সিনেমার তালিকায় টাইটানিক ৬ নম্বরে থাকে। আর অস্কার ১১টির বেশি কোন সিনেমাই পায়নি। টাইটানিক ছাড়া একমাত্র বেন-হার ও -ই ১১টি ক্ষেত্রে অস্কার পেয়েছে।
অ্যামেরিকান ফিল্ম ইনস্টিটিউট বেশ কয়েকটি তালিকায় টাইটানিক শীর্ষস্থান পেয়েছে। যেমন:
যানবাহন নিবন্ধন
ভারতের যেকোনো মোটর গাড়ি নিবন্ধন করা আবশ্যিক ৷ নিবন্ধন করাতে হবে স্থানীয় রাজ্য সরকারের পরিবহন দপ্তর থেকে ৷ এক রাজ্যের গাড়ি অন্য অস্থায়ী ভাবে অন্য রাজ্যে গেলে সেই রাজ্যের সড়ক কর বা রোড ট্যাক্স দিয়ে প্রবেশ করতে হবে ৷ তবে ভারতের রাস্ট্রপতির গাড়ীর কোনো নম্বর থাকে না ৷
সব রাজ্যেই গাড়ীর নম্বরের ছক অনেকটা এক রকম ৷
«রাজ্যের সংক্ষিপ্ত নাম» «জেলার পরিবহন দপ্তরের কোড» «সংরক্ষিত কোড» «গাড়ীর নম্বর»
যেমন -
WB 01 AB 9898
এখানে WB হলো পশ্চিমবঙ্গ রাজ্যের কোড। 01 হলো পশ্চিমবঙ্গের কলকাতা জেলার পরিবহন দপ্তরের কোড। সাধারণত যে জেলায় রাজ্যের রাজধানী শহরটি অবস্থিত সেই জেলার পরিবহন দপ্তরের কোড হয় 01। সংরক্ষিত কোডটি নানা রাজ্যে নানা ভাবে ব্যবহার করা হয়। যেমন কোথাও এটি নিবন্ধন নম্বরের অংশ (অর্থাৎ যদি ৯৯৯৯ টি নম্বর ব্যবহার হয়ে ফুরিয়ে যায় তাহলে এটিও কাজে লাগবে)। আবার কোথাও এটি বিশেষ বিশেষ ক্ষেত্রে ব্যবহার করা হয়, যেমন সরকারি গাড়ীর নম্বর, গাড়ীর শ্রেণীবিভাগ, ইত্যাদি। এই উদাহরণে সংরক্ষিত কোড হল AB। গাড়ীর নিবন্ধন নম্বর হলো 9898।৷
পূর্ব ভারতের কয়েকটি রাজ্যের কোড নিম্নরূপ:
বাংলাদেশ কৃষি গবেষণা ইনস্টিটিউট
বাংলাদেশ কৃষি গবেষণা ইনস্টিটিউট বাংলাদেশের সর্ব বৃহৎ একটি গবেষণা প্রতিষ্ঠান যা ১০৩ টিরও বেশি ফসলের কৃষি বিষয়ক গবেষণা কার্যক্রম পরিচালনা করে। প্রতিষ্ঠানটি জয়দেবপুর, গাজীপুরে অবস্থিত। এটি ২৯০ টি জাত ও ৩১০টি প্রযুক্তি উদ্ভাবন করেছে। এর ৭টি গবেষণা কেন্দ্র, ২৮ টি উপকেন্দ্র ও ৭২টি MLT Site and 9 FSRD site রয়েছে। ১৫টি বিভাগ নিয়ে এ প্রতিষ্ঠানটি দেশের খাদ্য সমস্যা সমাধানের লক্ষ্যে গবেষণা চালিয়ে যাচ্ছে। Biotech এর গবেষণা এগিয়ে চলছে।
৭০০ এর উপর বিজ্ঞানী ১০৩টির উপর ফসল নিয়ে উন্নত, লাগসই, কৃষক উপযোগী ফুল, ফল, শাক-সব্জি, দানাজাতীয় ফসলের ( ভুট্টা, গম, চীনা, কাউন) জাত এবং প্রযুক্তি উদ্ভাবন করে । স্বাধীনতার পর দেশে মানুষ বেড়ে দ্বিগুন হয়েছে সে তুলনায় খাদ্য চাহিদাও বেড়েছে। এই বদ্ধিত জনসংখ্যার খাদ্য চাহিদা মেটাতে বাংলাদেশ কৃষি গবেষণা ইনস্টিটিউট এর অবদান অনেকখানি।
গ্রিক সাহিত্য
গ্রিক সাহিত্য বলতে বোঝায় গ্রিক প্রভাবযুক্ত সমমনস্ক অঞ্চলগুলিতে রচিত সাহিত্য। এগুলি সাধারণত কোনও গ্রিক উপভাষায় রচিত।
জাকির হুসেইন (তবলা বাদক)
ওস্তাদ জাকির হুসেইন (হিন্দি: ज़ाकिर हुसैन, উর্দু: زاکِر حسین, জন্ম: ৯ মার্চ, ১৯৫১ খৃষ্টাব্দ) একজন বিখ্যাত ভারতীয় তবলা বাদক।
হুসেইন ভারতের মুম্বাইয়ে ১৯৫১ সালের ৯ই মার্চ তারিখে জন্মগ্রহণ করেন।. তিনি "মাহিম সেন্ট মাইকেল হাই স্কুলে" পড়াশোনা করেন এবং "সেন্ট জেভিয়ার্স" মুম্বাই থেকে স্নাতকোত্তর ডিগ্রী অর্জন করেন।
আমির খাঁ
ওস্তাদ আমির খাঁ (হিন্দি ভাষায়: अमीर ख़ान "আমীর্‌ খ়ান্‌") (আগস্ট ১৫, ১৯১২ - ফেব্রুয়ারি ১৩, 1974) ছিলেন বিখ্যাত ভারতীয় কণ্ঠশিল্পী। তিনি ভারতের শ্রেষ্ঠ ওস্তাদদের একজন ছিলেন।
অভিধান
অভিধান বা শব্দকোষ () এক ধরনের বই, যাতে একটি নির্দিষ্ট ভাষার শব্দসমূহ বর্ণানুক্রমে তালিকাভূক্ত থাকে এবং শব্দসমূহের অর্থ, উচ্চারণ, ব্যূৎপত্তি, ব্যবহার ইত্যাদি বর্ণিত ও ব্যাখ্যায়িত থাকে।
অভিধান বিভিন্ন রকমের হতে পারে। যেমন কোন অভিধানে শব্দের এক ভাষা থেকে অন্য ভাষায় অনুবাদ থাকতে পারে, কোন অভিধানে কোন শব্দ কীভাবে ব্যবহার হবে সেটির বর্ণনা থাকতে পারে; জীবনীর অভিধানে বিভিন্ন বিখ্যাত ব্যাক্তিদের জীবনীর সঙ্কলন থাকতে পারে, প্রযুক্তি সম্পর্কিত অভিধানে প্রযুক্তির সুনির্দিষ্ট বিভাগ সম্পর্কিত শব্দসমূহের অর্থ ও ব্যাখ্যা থাকে। অনেক সময় অভিধানের ব্যাপ্তি বিস্তৃত হয়ে বিশ্বকোষের কাছাকাছি চলে যেতে পারে। যদিও বিশ্বকোষে ভুক্তিসমূহের বিস্তৃত ব্যাখ্যা থাকে যেখানে অভিধান শব্দসমূহের ভাষাগত দিক সম্পর্কে মনযোগ দিয়ে থাকে।
সবচেয়ে পুরাতন অভিধান পাওয়া গেছে আকাডিয়ান সাম্রাজ্যের সময়কার দ্বিভাষিক সুমেরীয়-আকাডিয়ান শব্দমালার উপর। আনুমানিক খ্রিস্টপূর্ব ২৩০০ অব্দে রচিত এই অভিধান এবলা (বর্তমান সিরিয়া) এলাকাতে সন্ধান পাওয়া যায়। পরবর্তী সময়ে জানা মতে, বিশ্বে প্রথম অভিধান লেখা হয় ল্যাটিন ভাষায় ১২২৫ সালে, যার সংকলন ছিলেন জন গারল্যান্ড। তবে ইংরেজি ভাষায় প্রথম ইংরেজি অভিধান সংকলন করেন রিচার্ড হুলোয়েট; ১৫৫২ সালে। এর শব্দ সংখ্যা ছিল প্রায় ২৬,০০০ এবং এতে প্রথম ইংরেজি শব্দের ইংরেজি অর্থ, পরে তার ল্যাটিন প্রতিশব্দ ছিল। বর্তমান বিশ্বের সবচেয়ে বড় অভিধান The Qxford English Dictionary যেটা ২০ খন্ডে প্রকাশিত। বাংলা ভাষায় (বাংলা থেকে বাংলা) প্রথম অভিধান সংকলন করেন রামচন্দ্র বিদ্যাবাগীশ; ১৮১৭ সালে। বাংলা একাডেমি ১৯৯২ সালে অখন্ড পূর্ণাঙ্গ সংস্করণে 'বাংলা একাডেমি ব্যবহারিক বাংলা অভিধান' নামে অভিধান প্রকাশ করে। খ্রিস্টীয় ২য় শতকের সময়ে ব্যবলীয়ন অভিধান "উর্রা=হুবুল্লু" সুমেরীয় ভাষার আরেকটি পুরাতন অভিধান।
জাকির হুসেইন (দ্ব্যর্থতা নিরসন)
জাকির হুসেইন নামের বিখ্যাত ব্যক্তিদের মধ্যে রয়েছেন -
প্যান্ডোরা
প্যান্ডোরা গ্রিক পুরাণ মতে প্রথম নারী। অলিম্পাসের দেবতারা যখন টাইটানদের কাছ থেকে স্বর্গ ছিনিয়ে নেয়, তার ও কিছু কাল পরে তারা পৃথিবীতে নতুন প্রাণী সৃষ্টি করার কথা ভাবে। এবং সে দায়িত্ব দেয়া হয় এপিমেথেউস ও প্রমিথিউস নামের দুই ভাইকে। এপিমেথেউস পৃথিবীতে নতুন প্রানীর সৃষ্টি করে এবং তাদের ভালো ভালো গুন দিয়ে দেয়া হয়। পরে প্রমিথিউস দেখে মানুষকে দেয়ার মত কোন বিশেষ গুনই আর বাকি নেই। সে তখন স্বর্গ থেকে আগুন চুরিকরে এনে মরনশীল মানুষের হাতে তুলে দেয় । আগুন চুরি করায় দেবরাজ জিউস প্রমিথিউস ও মানব জাতির উপরে রেগে গিয়ে তাদের শাস্তি দেয়ার জন্য, হেফেথাসকে দিয়ে একটি মাটির তৈরী নারী বানিয়ে নেন, এবং যার নাম দেয়া হয় "প্যান্ডোরা"। প্রত্যেক দেবতাই অবদান রেখেছে প্যান্ডোরা কে গড়ে তুলতে, সবাই কিছু না কিছু উপহার দিয়েছে প্যান্ডোরাকে। প্যান্ডোরাকে তৈরীকরার জন্য ভালোবাসার দেবী আফ্রোদিতিকে বেছে নায়া হয় মডেল হিসেবে, আফ্রোদিতি তাকে দেয় সৌন্দর্য্য-লাবণ্য-আকাঙ্খা। হার্মিস তাকে দেয় চাতুর্য ও দৃঢ়তা, এ্যাপোলো নিজে তাগে সঙ্গীত শেখায় এভাবে প্রত্যেক দেবতাই তাদের নিজেদের সেরাটা দিয়ে সাজিয়ে তোলে প্যান্ডোরাকে। সবশেষে দেবরাজ জিউসের স্ত্রী হেরা প্যান্ডোরাকে উপহার দেয় হেরার অনন্য বৈশিষ্ট্য কৌতূহল। প্যান্ডোরাকে দেবতাদের তরফ থেকে উপহার হিসেবে পাঠানো হয় এপিমেথেউসের কাছে, তাকে বলা হয় তার ভাই এর কৃতকর্মের জন্য তারওপর কোন রাগ নেই সেটা প্রমাণ করার জন্য জিউস এই উপহার পাঠিয়েছে। এপিমেথেউসের ভবিষ্যৎদ্রষ্টা ভাই প্রমিথিউস তাকে নিষেধ করেছিলো দেবতাদের কোন উপহার গ্রহণ করতে। কিন্তু প্যান্ডোরাকে দেখামাত্র তার প্রেমে পড়ে যান এপিমেথেউস। এপিমেথেউস-প্যান্ডোরার বিয়েতে প্যান্ডোরাকে দেবরাজ জিউস উপহার দেন এক অপূর্ব বাক্স কিন্তু নিষেধ করে দেনএটি খুলতে। যতদিন এটি বন্ধ থাকবে ততদিন ই সুখে-শান্তিতে এপিমেথেউস ঘর করতে পারবে প্যান্ডোরা এটাও বলেন তিনি।দেবরাজ জিউসের নিষেধাজ্ঞা পরাস্ত হয় দেবরাণী হেরার দেয়া উপহার কৌতূহল এর কাছে। বিয়ের উপহার একবার দেখতে প্যান্ডোরা বাক্সটি খোলামাত্র বাক্সবন্দী রোগ-জরা-হিংসা-দ্বেষ-লোভ-মিথ্যা ইত্যাদি সব স্বর্গীয় নীচুতা ছড়িয়ে পরে মানুষের পৃথিবীতে, প্যান্ডোরা যখন বাক্সটা বন্ধ করতে পারে তখন শুধু আশা রয়ে যায় সেই বাক্সে। এভাবেই পৃথিবীর প্রথম ও একমাত্র সর্বগুণে গুণান্বিত স্বর্গীয় মানবী পৃথিবীর জন্য নিয়ে আসে নারকীয় দুর্ভোগ।
আল্লা রাখা খান
ওস্তাদ আল্লারাখা (জন্ম: ১৯১৫ খৃষ্টাব্দ) ছিলেন একজন বিখ্যাত তবলা বাদক। তিনি বিখ্যাত তবলা বাদক ওস্তাদ জাকির হুসেইন এর বাবা।
ওস্তাদ আল্লারাখা ১৯১৫ খৃষ্টাব্দে পাঞ্জাবের গুরুদাসপুর জেলার রতনগড় গ্রামে জন্মগ্রহণ করেন। ওস্তাদ আল্লারাখার বাবা ছিলেন একজন কৃষক। তাঁর বাবা ভেবেছিলেন তাঁর ছেলেও তাঁর মতো কৃষিকাজে মনোনিবেশ করবে। কিন্তু বস্তবে তা ঘটেনি। কৃষিকাজে আল্লারাখার কোনো আগ্রহ ছিল না। তাঁর আগ্রহ ছিল সঙ্গীতে।
১৯৭১ সালে আমেরিকার নিউইয়র্ক শহরের ম্যাডিসন স্কোয়ার গার্ডেন এ "The Concert for Bangladesh " এ সেতারবাদক রবি শংকর ও বিখ্যাত সরোদবাদক ওস্তাদ আলী আকবর খানের যন্ত্রসংগীতের সাথে তবলায় ছিলেন ওস্তাদ আল্লা রাখা খান।
ব্রকলি
ব্রকলি ক্রসিফেরী গোত্রের অন্তর্ভুক্ত শীতকালীন সবজি। এতে ক্যালসিয়াম, পটাশিয়াম, ফোলেট, আঁশ আছে। এতে Phytonutrients থাকায় হৃদরোগ, বহুমূত্র এবং ক্যান্সার প্রতিরোধ করে। ব্রকলি জারণরোধী (antioxident) ভিটামিন এ এবং সি সরবরাহ করে কোষের ক্ষতি রোধ করে।
ব্রকলিতে পাওয়া যায় উচ্চমাত্রার ভিটামিন সি। দিনে মাত্র ১০০ গ্রাম ব্রকলি শরীরে প্রতিদিনের ভিটামিন সি এর চাহিদার ১৫০% পূরণ হতে পারে।
প্রতি শতক জায়গায় ২৫-৩০ দিন বয়সের ২০০টি চারা রোপন করে মাত্র ৫০-৬০ দিন পরই ৪০ মণ ব্রকলি উৎপাদন করা সম্ভব। ব্রকলী সাধারণত দোআঁশ ও এঁটেল দোআঁশ মাটিতে ভাল হয়। মাটি ভালভাবে চাষ ও মই দিয়ে ঝুরঝুরে করে তৈরি করতে হয়। মধ্য ভাদ্র-মধ্য পৌষ এর মধ্যে বীজ বপন ও চারা রোপন করতে হয়। ২৫-৩০ দিন বয়সের চারা ৫০ সেন্টিমিটার দূরত্বে রোপন করতে হয়। এরপর একর প্রতি গোবর ৬ টন, ইউরিয়া ১০০ কেজি, টি এস পি ৭০ কেজি ও পটাশ ৫৫ কেজি প্রয়োগ করলে চাষ ভাল হয়।
বনমরিচ
বন মরিচ এক জাতীয় বনজ ফল যা ভেষজ হিসেবে বহুল ব্যবহৃত হয়। (Ammannia baccifera ) অন্যান্য স্থানীয় নামের মধ্যে Blistering Ammannia, Acrid weed, Monarch redstem, Tooth cup উল্লেখযোগ্য। এটি Lythraceae পরিবার ভুক্ত একটি উদ্ভিদ, অন্যান্য প্রজাতির মধ্যে Ammannia vescicatoria, Ammannia aegyptiaca এর নাম উল্লেখ করা যায়।
বনমরিচ একটি খাড়া, শাখা সমৃদ্ধ, হালকা পাতলা গুল্ম। বছর শেষে মরে যায়। এটি খোলা সেঁতসেতে জায়গায় পাওয়া যায়। এটি ১০-১৫ সেঃ মিঃ উচ্চতা বিশিষ্ট হয়। চার টি কৌনিক শাখা থাকে। পাতাগুলি ৩.৫ সেঃমিঃ হয়ে থাকে। ফুলগুলো ছোট হয় প্রায় ১.২ মিঃ মিঃ রং হয় সবুজাভ এবং গুচ্ছাকারে থাকে।
এর পাতা খুব ঝাঝালো স্বাদ যুক্ত হওয়ার কারণে এর নামকরণ বনমরিচ হয়েছে বলে ধারণা করা হয়।
এটি একটি ভেজষ গাছ। এর পাতা বিভিন্ন চর্মরোগে গ্রামীন চিকিৎসায় ব্যবহার করা হয়। এর ছাই ও তেলের মিশ্রন ভাইরাস জনিত চর্মরোগে বিশেষ উপকার পাওয়া যায়। অন্যান্য চর্মরোগেও এটা ব্যবহৃত হয়ে থাকে। পাকস্থলির বিভিন্ন সমস্যার সমাধানের জন্য এর পাতার রস ব্যবহার করা হয়। দাদরোগেও সারাতে এটি উপকারী আছে।
নীলাম্বরী
নীলাম্বরী একটি নীল রঙা মনোরম ফুল। নীলাম্বরী গাছের বৈজ্ঞানিক নাম "Delphinium dasycaulon" ; পরিবার Ranunculaceae। এর ইংজেী নাম 'Malabar Delphinium। সুপ্রশস্ত নীলাম্বরী গাছের উচ্চতা ৫০ - ১০০ সেঃ মিঃ। এটি বর্ষজীবি গুল্ম জাতীয় উদ্ভিদ। এর কাণ্ড সোজা, ফাঁপা। শাখার শেষ প্রান্ত থেকে উদ্ভূত লতার অগ্রভাগে অক্টোবর মাসে ফুল ধরে। পাঁচটি পাঁপড়ি সুবিন্যস্ত। পাঁপড়ির ঊর্ধাংশে সাদা ছোপ আছে। ফুলটি বিষাক্ত।
একাঙ্গী
বাংলা নাম একাঙ্গী বা ভুঁই চম্পা (Kaempferia galanga) এটি Zingiberaceae পরিবারে অন্তর্গত একটি উদ্ভিদ ।অন্যান্য নামের মধ্যে Aromatic Ginger, Resurrection lily, Lesser galangal, Sand ginger এইগুলি উল্লেখ করা যায়।
একাঙ্গী বা সুরভিত আদা দক্ষিণ চীন, তাইওয়ান, কম্বোডিয়া এবং ভারতে এলাকাতে মূলত খুঁজে পাওয়া যায়। দক্ষিণ এশিয়া জুড়ে ও বিস্তীর্ণভাবে এর চাষ করা হয়। এটি থাই ও চাইনীজ রান্নাতে এটি ব্যবহার করা হয়। পাতা পুরু এবং গোলাকৃতি মাটির সাথে লাগানো অবস্থায় থাকে। নতুন পাতা ক্ষুদ্র রাইজোম থেকে বসন্তকালে বাড়তে শুরু করে। গ্রীষ্মকালে এক অথবা দুই ফুলটি ফুল হয়। দুই মাস পর্যন্ত ফুল ফোটে। - পাতা হেমন্তকালে মরে যায় এবং রাইজোম শীতকালের সুপ্ত অবস্থায় চলে যায়। শুকনা বা তাজা রাইজোম মসলা হিসেবে এশীয়ান ও চাইনীজ রান্নাতে ব্যবহার করা হয়। মৎস শিকারের চারা তৈরীতে এটি ব্যবহার হয়। এটা চাষ করে প্রচুর অর্থ উপাজন করা সম্ভব
এপসাইলন এরিড্যানি
এপসাইলন এরিড্যানি (ইংরেজি ভাষায়: Epsilon Eridani) একটি কে২ শ্রেণীর প্রধান ধারার তারা যার অবস্থান যামী মণ্ডলে। যামী মণ্ডলের ইংরেজি নাম এরিড্যানাস। এরিড্যানাসের বর্গীয় নাম এরিড্যানি। এভাবেই এপসাইলন এরিড্যানাস নামটি এসেছে। এই তারার সবচেয়ে গুরুত্বপূর্ণ বৈশিষ্ট্য হচ্ছে, এটি সৌরজগৎ থেকে তৃতীয় নিকটতম। এই তারা বেশ নবীন, বয়স এক বিলিয়ন বছরেরও কম। বয়স কম হওয়ার কারণে এর চৌম্বক ক্রিয়া সূর্যের চেয়ে অনেক বেশী, আর এ কারণেই এ তারা থেকে আসা নাক্ষত্রিক ঝড় সৌর ঝড়ের তুলনায় ৩০ গুণ বেশি শক্তিশালী। এর ঘূর্ণনকাল ১১.১ দিন, সূর্য থেকে একটু বেশী। এটা সূর্য থেকে বেশ ছোট, ভরও বেশ কম। এর ভেতরে ধাতব পদার্থ তথা হিলিয়ামের চেয়ে বেশী পারমাণবিক সংখ্যাবিশিষ্ট মৌলের পরিমাণ কম।
২০০৬ সালে এপসাইলন এরিড্যানির চারদিকে ঘূর্ণায়মান একটি গ্রহের সন্ধান পাওয়া যায়। এই গ্রহটি প্রতি ২৫০২ দিনে তারাটিকে একবার আবর্তন করে, তারা থেকে এর দূরত্ব ৩.৪ জ্যোতির্বিজ্ঞান একক (৫০৫ মিলিয়ন কিমি)। ২০০৮ সাল পর্যন্ত সকল তথ্য অনুসারে, এপসাইলন এরিড্যানিই সূর্যের সবচেয়ে কাছের তারা যার চারদিকে গ্রহ আছে। আরও আশ্চর্যজনক বিষয় হচ্ছে, এই তারার চারদিকে দুটি গ্রহাণু বেষ্টনী আছে, আমাদের সৌরজগতে গ্রহাণু বেষ্টনী যেখানে মাত্র একটি। গ্রহাণু বেষ্টনীদ্বয়ের মধ্যে একটি তারা থেকে ৩ জ্যোএ দূরে, অন্যটির দূরত্ব ২০ জ্যোএ। দ্বিতীয় গ্রহাণু বেষ্টনীর পদার্থে কিছু আন্দোলন দেখে বিজ্ঞানীরা ধারণা করছেন, এর আশেপাশেই দ্বিতীয় আরেকটি গ্রহ আছে।
এই তারা সূর্য থেকে তৃতীয় নিকটবর্তী। এজন্যই অনেক কল্পবিজ্ঞান রচনায় এই তারার কথা পাওয়া যায়। নাক্ষত্রিক অভিযানের অন্যতম লক্ষবস্তু হিসেবে এই তারার নাম করা যেতে পারে।
আর্কমিনিট
আর্কমিনিট (ইংরেজি ভাষায়: "Minute of Arc" - MOA) কৌণিক পরিমাপের একটি বিশেষ একক। এক ডিগ্রির ৬০ ভাগের এক ভাগকে এক আর্কমিনিট বলা হয়। এক ডিগ্রি আবার একটি বৃত্তের ৩৬০ ভাগের ১ ভাগ। সে হিসেবে এক আর্কমিনিট একটি বদ্ধ বৃত্তের ২১৬০০ ভাগের ১ ভাগের সমান।
জতুগৃহ (উপন্যাস)
জতুগৃহ সুবোধ ঘোষের প্রখ্যাত উপন্যাস। উপন্যাসটি অবলম্বনে একাধিক চলচিত্র নির্মিত হয়েছে। পশ্চিমবঙ্গে তপন সিংহ ঐ নামে এবং বোম্বেতে হিন্দীতে একটি ছবি নির্মিত হয় 'ইজাজাত' নামে যার পরিচালনায় ছিলেন গুলজার।
তাছাড়া মহাভারত-এ জতুগৃহ বলতে বোঝায় সেই গৃহ যেখানে পঞ্চপান্ডব ও কুন্তীকে জ্বলন্ত দগ্ধ করার জন্য দুর্যোধন পক্ষ ঘি ও অন্যান্য দাহ্য বস্তু দিয়ে নির্মাণ করে। কিন্তু দুর্যোধনের চক্রান্ত ব্যর্থ করে বেঁচে আসেন পঞ্চপান্ডব এবং পরিবর্তে পুড়ে ছাই হয় এক নিষাদী ও তার পাঁচ পুত্র সন্তান।
অনেক সময় জ্বালা-যন্ত্রণার উপমা হিসেবে সাহিত্যে এই জগতকে জন্তুগৃহের সাথে তুলনা করা হয়।
গুলজার
গুলজার (; জন্ম: ১৮ আগস্ট, ১৯৩৪) প্রখ্যাত ভারতীয় কবি, সুরকার ও চলচ্চিত্র পরিচালক। তিনি মূলত হিন্দী ভাষায় রচনা করেন। তবে উর্দু গজল রচনাতেও তার বিশেষ কৃতিত্ব রয়েছে।
তিনি চলচিত্রে গীতিকার হিসেবে কাজ করেছেন এবং বিভিন্ন পুরস্কার লাভ করেছেন। এর মধ্যে ভারতীয় জাতীয় চলচিত্র পুরস্কারও রয়েছে। ১৯৮৮ সালে "ইজাজাত" ছবিতে "মেরা কুছ সামান" গানটি রচনার জন্য তিনি জাতীয় পুরস্কার লাভ করেন। তিনি ঐ ছবিটি পরিচালনাও করেন। ছবিটির কাহিনী গৃহীত হয়েছে সুবোধ ঘোষের "জতুগৃহ" উপন্যাস থেকে। এছাড়া গুলজার "মাচিস", "হুতুতু" ইত্যাদি ছবিও পরিচালনা করেন।
প্রখ্যাত চলচ্চিত্র অভিনেত্রী রাখী'র সাথে বৈবাহিক সম্পর্ক স্থাপন করেন তিনি। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তাঁরা বিবাহ-বিচ্ছেদবিহীন অবস্থায় দিনাতিপাত করতে থাকেন। তাঁর কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া চলচ্চিত্র পরিচালনায় অগ্রসর হন। ২০০৪ সালে তাঁর আত্মজীবনীগ্রন্থ প্রকাশ করেন।
পঞ্চপাণ্ডব
১।
মহাভারত-এ বর্ণিত পান্ডুর পাঁচ পুত্র। যথাঃ যুধিষ্ঠির, ভীম, অর্জুন, নকূল, সহদেব। যুধিষ্ঠির, ভীম ও অর্জুন কুন্তীর সন্তান এবং নকূল ও সহদেব মাদ্রীর সন্তান। এদের যথাক্রমে ধর্ম, পবন, ইন্দ্র ও অশ্বিনীকুমারদ্বয়ের সন্তান বলা হয়ে থাকে। এই পাঁচ পুত্রই বিশেষ শৌর্যশালী এবং দেববলে উৎপন্ন, কেউই পান্ডুর ঔরসজাত নয়।
২।
বাংলা সাহিত্যের পঞ্চপান্ডব
ত্রিশের দশকের বিশিষ্ট ৫ জন কবি রবীন্দ্র প্রভাবের বাইরে গিয়ে বাংলা ভাষায় আধুনিক কবিতা সৃষ্টি করেছিলেন। তাঁদের ৫ জনকে বাংলা সাহিত্যে পঞ্চপান্ডব বলা হয় ।
তারা হলেন…. ( অ বু জ বি সু)
১.অমিয় চক্রবর্তী (১৯০১-৮৭)।
২.বুদ্ধদেব বসু (১৯০৮-৭৪)।
৩.জীবনানন্দ দাশ (১৮৯৯-১৯৫৪)।
৪.বিষ্ণু দে (১৯০৯-৮২)।
৫.সুধীন্দ্রনাথ দত্ত (১৯০১-৬০)।
দুর্যোধন
দূর্যোধন হলেন মহাভারতের একটি চরিত্র। তিনি কৌরব পক্ষের একজন রাজপুত্র ছিলেন। তাঁর পিতার নাম ধৃতরাষ্ট্র এবং মাতার নাম গান্ধারী। তিনি ধৃতরাষ্ট্রের জ্যেষ্ঠ সন্তান এবং দুঃশাসনের বড় ভাই।
ধৃতরাষ্ট্রের ঔরসে গান্ধারীর গর্ভে এর জন্ম হয়েছিল দুর্যোধনের। গান্ধার রাজ সুবলের একমাত্র মেয়ে গান্ধারী ভগবান মহাদেব এর কৃপা লাভ করলে মহাদেব তাকে ১০০শত পুত্র লাভের বর দেন। তবে অই সময় গান্ধারী মনে একটা মেয়ের আশা ছিল। তাই দুর্যোধন সহ তাদের ১০০ জন ভাই এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। জন্মের সময় দুর্যোধন গাধার মতো গর্জন করেছিলেন। বিভিন্ন লক্ষ্মণ বিবেচনা করে বিদুর ও অন্যান্য ব্রাহ্মণ পণ্ডিতেরা এঁকে কুরু বংশের ধ্বংসের কারণ হিসাবে চিহ্নিত করেন। অনেকে তাঁর পিতাকে এই কুলক্ষণযুক্ত পুত্রকে ত্যাগ করার পরামর্শ দেন। কিন্তু শেষ পর্যন্ত ইনি রাজ-পরিবারেই প্রতিপালিত হন।
পাণ্ডবরা তাদের খাণ্ডবপ্রস্থ এ একবার দুর্যোধন সহ সবাই কে নিমন্ত্রণ করলে তারা সবাই গেলে পাণ্ডবরা তাদের সবাইকে অপমান করেন। আর এতে দুর্যোধন রাগান্বিত হয়ে মামা শকুনি এর সাথে পরামর্শ করে পাশা খেলার আয়োজন করেন। যার পরিনতি কুরুক্ষেত্র যুদ্ধ এবং দুর্যোধন, মামা শকুনি সহ শত ভ্রাতার মৃত্যু হয়।।
http://www.onushilon.org.bd/myth/hindu/durbh.htm
http://archives.anandabazar.com/archive/1120129/29binodan.html
পাণ্ডু
মহাভারতে বর্ণিত হস্তিনাপুরের রাজা। পাণ্ডবদের পিতা। বিচিত্রবীর্যের কনিষ্ঠ সন্তান। অভিশপ্ত জীবনের কারণে স্ত্রী সহবাসের পর দেহ ত্যাগ করেন। পাণ্ডুর দুই স্ত্রী। যথাঃ কুন্তী এবং মাদ্রী। পান্ডুকে একজন বীর হিসাবে চিত্রিত করা হয়েছে।
শান্তনুর কনিষ্ঠ পুত্র বিচিত্রবীর্যের মৃত্যু হয় নিঃসন্তান অবস্থায়। হস্তিনাপুর রাজহীন দেখে রাজমাতা সত্যবতী তার জ্যেষ্ঠতম পুত্র, ব্যাসদেবকে আবাহন করেন তার দুটি পুত্রবধূ অম্বিকা ও অম্বালিকার গর্ভে দুটি সন্তান উৎপন্ন করতে। ব্যাসদেবের ঔরসে অম্বালিকার গর্ভসঞ্চার হলে, তিনি একটি পাণ্ডুবর্ণ সন্তানের জন্ম দেন। এই সন্তানের নাম হয় পাণ্ডু।
অম্বিকার গর্ভের সন্তান ধৃতরাষ্ট্র অন্ধ হওয়ার ফলে, প্রাপ্তবয়স্ক হওয়ার পর পাণ্ডু রাজা হন। তিনি যথেষ্ট প্রজাবৎসল ছিলেন। তার বিবাহ হয় কুন্তীভোজের পালিতা কন্যা, তথা বসুদেবের বোন কুন্তীর সাথে। পরবর্তীকালে মদ্রদেশের রাজকন্যা মাদ্রীর সাথেও তার বিবাহ হয়।
বিয়ের পর মৃগয়ার সময়ে তিনি ভুলবশত দুটি মিলনরত হরিণকে বিদ্ধ করেন। সেটি ছিল আসলে ঋষি কিন্দম ও তার স্ত্রী, যারা সন্তান উৎপন্ন করতে মিলিত হয়েছিলেন। কিন্দম অভিশাপ দেন যে পাণ্ডুও স্ত্রীসম্ভোগকালে মৃত্যুবরণ করবেন।
অভিশাপের ফলে পাণ্ডুর সন্তানলাভের পথ বন্ধ হয়ে গেলে, কুন্তী দুর্বাসমুনির থেকে প্রাপ্ত বিশেষ দিব্যমন্ত্রর সাহায্যে ধর্ম দেবতাকে আহ্বান করে তার ঔরসে যুধিষ্ঠিরকে জন্ম দেন, এইভাবে বায়ুর সাহায্যে ভীম, ও ইন্দ্র দেবের মাধ্যমে অর্জুনকে জন্ম দেন। মাদ্রীও একই মন্ত্রের বলে অশ্বিনীকুমারদ্বয়কে আহবান করে নকুল ও সহদেবকে জন্ম দেন।
এরাই পঞ্চপাণ্ডব।
এরপর একদিন বসন্তকালে, মাদ্রীকে দেখে মোহিত হন পাণ্ডু। মোহের বশে তাকে সম্ভোগ করতে গিয়ে তার মৃত্যু হয়। স্বামীহন্তা ভেবে মাদ্রীও সহমরণে যান।
ইন্দ্র (দেবতা)
ইন্দ্র (, সংস্কৃত: इन्द्र) একজন হিন্দু বৈদিক দেবতা, হিন্দুপুরাণে স্বর্গের ও দেবতাদের রাজা।
তার রাণীর নাম শচীদেবী এবং হাতীর নাম ঐরাবত। তার বাহন পুষ্পক রথ।
মূলত ইন্দ্র কোন বিশেষ দেবতা নন, যিনি স্বর্গের রাজা হন তিনিই ইন্দ্র। ইন্দ্রের বিশেষ অস্ত্র হল বজ্র বা বিদ্যুৎ।
আর্যসভ্যতার ইতিহাসবেত্তাদের মতে ইন্দ্র সম্ভবত ভারতে আগত আর্যদের মধ্যে কোন এক রাজার নাম, যা কালক্রমে দেবতাদের রাজা আখ্যান পেয়েছে হিন্দুধর্মে। তবে ঋকবেদে ইন্দ্রের উল্লেখ পাওয়া যায়।
মহাভারত অনুযায়ী ইন্দ্র অর্জুনের পিতা।
পাণ্ডুপত্নী কুন্তী এক বলশালী পুত্রকামনা করে পুত্রেষ্টি মন্ত্রে ইন্দ্রকে আহ্বান করেন ও অর্জুনের জন্ম দেন।
বায়ু (দেবতা)
বায়ু (সংস্কৃত: वायु, IAST: Vāyu) হলেন একজন আদি হিন্দু দেবতা। তিনি বায়ুমণ্ডলের দেবতা, ভীম ও হনুমানের পিতা। তিনি বাত (वात), পবন (पवन) ও প্রাণ (प्राण, "শ্বাস") নামেও পরিচিত।
হনুমান (রামায়ণ)
হনুমান () হলেন হিন্দু ধর্মের একজন দেবতা যিনি রামের একনিষ্ঠ ভক্ত। হিন্দু পুরাণে হনুমানকে বিশেষ স্থান দেয়া হয়েছে। রামায়ণ বর্ণিত হনুমান পবননন্দন হিসেবে হিন্দুদের নিকট পূজনীয়। রামায়ণের মূল চরিত্র রাম যাকে হিন্দুরা ভগবান বিষ্ণুর অবতার হিসেবে দাবি করে তার অনুগত চরিত্র হিসেবে পাওয়া যায় এই হনুমানকে। তিনি বায়ুদেবতার পুত্র। হিন্দুদের কাছে হনুমান রামভক্ত হিসেবে পরিচিত।
রামায়ণের কাহিনী অনুসারে হনুমান সীতাকে উদ্ধারের জন্য লংকায় অভিযান চালান।
হনুমান নামটি এসেছে "হনু" ("চোয়াল") এবং "মান" ("বিশিষ্ট" বা "কদাকার") শব্দদ্বয় থেকে। অর্থাৎ "হনুমান" শব্দার্থ "কদাকার চোয়ালবিশিষ্ট"। অপর একটি সূত্র বলে হনুমান নামটি এসেছে সংস্কৃত শব্দ "হন" ("হত্যা") এবং "মানা" ("গর্ব") থেকে। অর্থাৎ হনুমান অর্থ "যাঁর গর্ব হত হয়েছে"। কিছু জৈন পাতা থেকে জানা যায় হনুমান তাঁর শৈশব হনুরাহা'তে কাটিয়েছেন এবং তাই তাঁর নাম হনুমান।
অপর একটি তত্ত্বানুসারে, "হনুমান" নামটি প্রাক-দ্রাবিড়ীয় শব্দ (যা পুরুষ বানরের জন্য ব্যবহৃত) "এনা-মান্দি" থেকে এসেছে, যা পরবর্তীতে সংস্কৃতিতে "হনুমান" হয়। "হনুমান" শব্দের ভাষাগত পার্থক্যর মধ্যে অন্তর্ভুক্ত রয়েছে "হনুমাত", "অনুমান" (তামিল, "অনোমান" (ইন্দোনেশীয়, "আন্দোমান" (মালয় এবং "হুনলামান" (লাও। এছাড়া আরো রয়েছেঃমহাবীর হনুমান ‘রামায়ণ’-এর চরিত্র। তিনি অমর। তাই পরবর্তী মহাকাব্য ‘মহাভারত’-এও তাঁর সাবলীল উপস্থিতি লক্ষ করা যায়। এই মহাকাব্যে তিনি কেমন যেন এক ধীর-শান্ত ব্যক্তিত্ব। তাঁর বীরভাব এখানেও বজায় রয়েছে বটে। কিন্তু তার উপরে প্রলেপ পড়েছে জ্ঞানের, অভিজ্ঞতার।
• হনুমান এবং ভীম দু’জনেই পবনপুত্র। সেদিক থেকে দেখলে, তাঁরা ভ্রাতা। পাণ্ডবদের অজ্ঞাতবাসের সময়ে হনুমান এক অসুস্থ এবং বৃদ্ধ বানরের বেশে ভীমকে দেখা দেন। ভীম ছিলেন অসম্ভব আত্মগর্বী। তাঁকে শিক্ষা দেওয়াই ছিল বজরং বলীর উদ্দেশ্য। ভীমের পথ রুদ্ধ করে অসুস্থ বৃদ্ধের ছদ্মবেশে হনুমান শুয়ে ছিলেন। ভীম তাঁকে অতিক্রম করতে চাইলে তিনি ভীমকে বলেন তাঁর লেজটি সরিয়ে চলে যেতে। ভীম বহু চেষ্টাতেও সেই লেজ সরাতে পারেননি। শেষে তিনি অনুভব করেন, এই ব্যক্তি কোনও সাধারণ বানর নন। তিনি হনুমানের শরণ নেন।
• হনুমানের সঙ্গে অর্জুনেরও দ্বৈরথ ঘটেছিল। সেতুবন্ধ রামেশ্বরমে অবস্থান কালে অর্জুন এক ক্ষুদ্র বানরের সম্মুখীন হন। অর্জুন সেই বানরের সামনে গর্ব ভরে বলেন, বানরদের সাহায্য না নিয়ে রামচন্দ্র একাই সেই সমুদ্র-সেতু নির্মাণ করতে পারতেন। তির যোজনা করেই তো সেটা করা সম্ভব ছিল। ক্ষুদ্র বানর অর্জুনকে চ্যলেঞ্জ জানায় ওই কাজ করে দেখাতে। অর্জুন ব্যর্থ হলে ক্ষুদ্র বানরের ছদ্মবেশ ত্যাগ করে হনুমান প্রকট হন। অর্জুন তাঁর শরণ নিলে, তিনি অর্জুনের রথশীর্ষে অধিষ্ঠান করবেন বলে বর দেন। অর্জুনের রথের উপরে তাই ‘কপিধ্বজ’ শোভা পায়।
• কুরুক্ষেত্র যুদ্ধ শেষ হলে অর্জুন রথ থেকে নেমে আসেন। কৃষ্ণ, হনুমানকে ধন্যবাদ জানান রথশীর্ষে অবস্থান করার জন্য। হনুমানও ধ্বজা-রূপ ত্যাগ করে স্বমূর্তি ধারণ করেন। তিনি বিদায় নিলে রথটি ভস্মে পরিণত হয়। হতবাক অর্জুনকে কৃষ্ণ জানান, ভয়ানক সব অস্ত্র এই রথের উপরে বর্ষিত হয়েছে। হনুমান রক্ষা না-করলে রথটি অনেক আগেই ভস্মীভূত হতো।
• মাত্র চারজন ব্যক্তি শ্রীকৃষ্ণের মুখ থেকে ভগবদ্গীতা শুনেছিলেন এবং বিশ্বরূপ দর্শন করেছিলেন। এঁরা হলেন— অর্জুন, সঞ্জয়, বর্বরিক এবং ঘটোৎকচ। কিন্তু একথা মনে রাখতে হবে, ধ্বজ হিসেবে রথশীর্ষে অবস্থানের কারণে হনুমানও ছিলেন সেই তালিকায়।
নকুল (মহাভারত)
হিন্দু পুরাণ মহাভারতে নকুল (অর্থ: 'বংশ সবচেয়ে সুদর্শন', তামিল ভাষায়: நகுலன்) ছিলেন চতুর্থ পান্ডব। নকুল এবং তার যমজ ভাই সহদেব রাণী মাদ্রীর গর্ভজাত। রাণী মাদ্রী অশ্বিনীকুমারদ্বয় কে আহবান করে তাদের সাথে মিলন ঘটান। তাদের ঔরসে রাণী যমজ পুত্রসহ গর্ভবতী হন ও নকুল সহদেবের জন্মদান করেন। নকুল এবং সহদেব তাদের শারীরিক সৌন্দর্য্যের জন্য কখনো কখনো দেবতা হিসাবেও পরিচিত ছিলেন।
শচী
হিন্দুপুরাণে দেবতাদের রাজা ইন্দ্রের রাণীর নাম শচীদেবী। 
ইন্দ্রপত্নী শচী দানবরাজ পুলোমার কন্যা। দেবরাজের ঔরসে তার জয়ন্ত নামক পুত্রের জন্ম হয়। 
ইন্দ্রের অজ্ঞাতবাসের সময় নহুস রাজা তার অবমাননা করতে উদ্যত হলে দেবগুরু বৃহস্পতির মন্ত্রণায় তিনি আত্মরক্ষা করতে সমর্থ হন। 
কালিকাপুরাণমতে, শচী হলেন দুর্গার অষ্টমাতৃকার অন্যতম দেবী ঐন্দ্রী। ইনি গজবাহনা, বজ্রহস্তা ও সহস্রনয়না।
ঐরাবত
ঐরাবত (সংস্কৃত: ऐरावत) হিন্দু দেবতা ইন্দ্রের বাহন। এটি একটি সাদা হাতি।
ঐরাবতের অপর নাম 'অর্ধ-মাতঙ্গ' ("মেঘহস্তী"), 'নাগমল্ল' ("যুদ্ধহস্তী") ও 'অর্কসোদর' ("সূর্যের ভ্রাতা")। ঐরাবতের স্ত্রীর নাম 'অভরামু'। ঐরাবতের চারটি গজদন্ত ও সাতটি শুঁড় রয়েছে। ঐরাবত ধবধবে সাদা, গায়ের রঙে কোথাও কোনো দাগ নেই। তামিল ভাষায় ঐরাবতের নাম 'ঐরাবতম্‌' ও থাই ভাষায় 'এরাওয়ান'।
পশ্চিমবঙ্গের মহকুমাগুলির তালিকা
পশ্চিমবঙ্গের মহকুমাগুলির তালিকা এই পৃষ্ঠায় প্রদত্ত হল। কলকাতা জেলায় কোনও মহকুমা নেই। তাই এই জেলাকে তালিকার আওতার বাইরে রাখা হল।
মিশিরডি
মিশিরডি ভারতের পশ্চিমবঙ্গ রাজ্যের পুরুলিয়া জেলায় অযোধ্যা পাহাড়ের কোলে আরশা থানায় অবস্থিত একটি ছোট গ্রাম৷ এখানকার প্রাকৃতিক দৃশ্য মনোরম ৷ চরমপন্থী নকশাল সংগঠন এই এলাকায় সক্রিয় হবার আগে এটি ছিল পশ্চিমবঙ্গের অন্যতম একটি স্বাস্থ্য নিবাস ও পর্যটন কেন্দ্র ৷ বহু পর্যটক এখানে বায়ু পরিবর্তনের জন্য বেড়াতে আসতেন ৷ এখানে ১৯৭৯ সালে সত্যজিৎ রায় পরিচালিত "হীরক রাজার দেশে" ছায়াছবির চিত্রগ্রহণ হয়। স্থানীয় মানুষদের অনেককেই অভিনয়ের সুযোগ দিয়েছিলেন পরিচালক।
ভারতের জেলাসমূহের তালিকা
ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন। ভারতের জেলাগুলির তালিকা এই পৃষ্ঠায় প্রদত্ত হল।
জম্মু বিভাগের জেলাসমূহকাশ্মীর উপত্যকা বিভাগের জেলাসমূহ লাদাখ বিভাগের জেলাসমূহ
দাবিকৃত জেলাসমূহমণিপুরের নয়টি জেলা হচ্ছে:
নিউ অরলিন্স
নিউ অরলিন্স (, , , or ; ) মার্কিন যুক্তরাষ্ট্রের লুইজিয়ানা অঙ্গরাজ্যের একটি শহর।
হোসে রাউল কাপাব্লাঙ্কা
হোসে রাউল কাপাব্লাঙ্কা (স্পেনীয় ভাষায়: José Raúl Capablanca y Graupera "হোসে রাউল্‌ কাপাব্লাঙ্কা ই গ্রাউপেরা", ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খৃষ্টাব্দ থেকে ১৯২৭ খৃষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাঁকে "মানব দাবাযন্ত্র" বলা হয়।
কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান।
হোসে রাউল কাপাব্লাঙ্কা ছিলেন স্পেনীয় সেনা কর্মকর্তার দ্বিতীয় সন্তান। তিনি ১৮৮৮ সালের ১৯ নভেম্বর হাভানায় জন্মগ্রহন করেন। মাত্র চার বছর বয়সে তিনি পিতার দাবা খেলা দেখে চাল শিখেছিলেন। তিনি সেই বয়সে তাঁর পিতার একটি নিয়ম বহির্ভূত চালের ভুল ধরিয়ে দেন এবং তাঁকে দুইবার পরাজিত করেন। আট বছর বয়সে তিনি হাভানা চেস ক্লাবে ভর্তি হন। ১৯০৫ সালে তিনি কলম্বিয়া বিশ্ববিদ্যালয় থেকে এন্ট্রান্স পাশ করেন। সে বছরই তিনি ম্যানহাটন চেস ক্লাবে ভর্তি হন এবং ক্লাবের সেরা খেলোয়াড়ের স্বীকৃতি পান। ১৯০৬ সালে তিনি তখনকার বিশ্বচ্যাম্পিয়ন ইমানুয়েল লাস্কারকে হারিয়ে একটি টুর্নামেন্ট জেতেন। ১৯০৮ সালে তিনি দাবায় মনোনিবেশ করার জন্য বিশ্ববিদ্যালয় ত্যাগ করেন।
কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তাঁর আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।
বিষ্ণু
বিষ্ণু (সংস্কৃত: विष्णु) হিন্দু বৈষ্ণব সম্প্রদায়ের সর্বোচ্চ দেবতা। আদি শংকর প্রমুখ স্মার্ত পণ্ডিতদের মতে, বিষ্ণু ঈশ্বরের পাঁচটি প্রধান রূপের অন্যতম।।
বিষ্ণু সহস্রনামে বিষ্ণুকে পরমাত্মা ও পরমেশ্বর বলে ঘোষণা করা হয়েছে। এই গ্রন্থে তাঁকে সর্ব জীব ও সর্ববস্তুতে পরিব্যাপ্ত সত্ত্বা; অতীত, বর্তমান ও ভবিষ্যৎ তথা অনাদি অনন্ত সময়ের প্রভু; সকল অস্তিত্বের স্রষ্টা ও ধ্বংসকারী; বিশ্বচরাচরের ধারক, পোষক ও শাসক এবং বিশ্বের সকল বস্তুর উৎসপুরুষ বলে বর্ণনা করা হয়েছে।
পুরাণ অনুসারে, বিষ্ণুর গাত্রবর্ণ ঘন মেঘের ন্যায় নীল (ঘনশ্যাম); তিনি চতুর্ভূজ এবং শঙ্খ-চক্র-গদা-পদ্ম ধারী। ভগবদ্গীতা গ্রন্থে বিষ্ণুর বিশ্বরূপেরও বর্ণনা দেওয়া হয়েছে।
পুরাণে বিষ্ণুর দশাবতারেরও বর্ণনা রয়েছে। বিষ্ণুর এই দশ প্রধান অবতারের মধ্যে নয় জনের জন্ম অতীতে হয়েছে এবং এক জনের জন্ম ভবিষ্যতে কলিযুগের শেষলগ্নে হবে বলে হিন্দুরা বিশ্বাস করেন। বিষ্ণু সহস্রনামে সৃষ্টিকর্তা ব্রহ্মার উক্তিতে বিষ্ণুকে "সহস্রকোটি যুগ ধারিনে" বলে উল্লেখ করা হয়েছে। এর অর্থ, বিষ্ণুর অবতারগণ সকল যুগেই জন্মগ্রহণ করে থাকেন। ভগবদ্গীতা অনুসারে, ধর্মের পালন এবং দুষ্টের দমন ও পাপীর ত্রাণের জন্য বিষ্ণু অবতার গ্রহণ করেন। হিন্দুদের প্রায় সকল শাখাসম্প্রদায়ে, বিষ্ণুকে বিষ্ণু বা রাম, কৃষ্ণ প্রমুখ অবতারের রূপে পূজা করা হয়।
হিন্দুধর্মের ত্রিমূর্তি ধারণায় ব্রহ্মাকে বিশ্বচরাচরের সৃষ্টির প্রতীক, বিষ্ণুকে স্থিতির প্রতীক ও শিবকে ধ্বংসের প্রতীক রূপে কল্পনা করা হয়েছে। ভাগবত পুরাণ মতে, ত্রিমূর্তির এই তিন দেবতার মধ্যে বিষ্ণুর পূজাই সর্বাপেক্ষা অধিক ফলপ্রদ।বিষ্ণু পুরাণ অনুসারে ভগবান বিষ্ণুই সর্ব‌চ্চো ঈশ্বর । ভগবান বিষ্ণু থেকেই ব্রহ্মা এবং শিবের উৎপত্তি ।
বিষ্ণু নয়বার পৃথিবী উদ্ধারের জন্য আবির্ভূত হয়েছিলেন এবং কলিযুগে কল্কি অবতার হয়ে আসবেন বলে বিশ্বাস করা হয়। এই দশটি অবতার যথাক্রমে মৎস্য, কূর্ম
, বরাহ, নৃসিংহ, বামন, পরশুরাম, রাম, বলরাম (মতান্তরে কৃষ্ণ), বুদ্ধ এবং কল্কি।
যারা বিষ্ণুর উপাসনা করেন, তাদের বৈষ্ণব বলা হয়। শ্রীচৈতন্য বঙ্গদেশে গৌড়ীয় বৈষ্ণবধর্মের প্রবর্তন করেন। সাহিত্য, চিত্রকলা, ভাস্কর্য প্রভৃতি ক্ষেত্রে বিষ্ণু সুবিদিত। বাংলাদেশ ও পশ্চিমবঙ্গসহ ভারতের বিভিন্ন মন্দির ও জাদুঘরে বিষ্ণুর অনেক মূর্তি আছে।
ফ্রান্সের নামকরণ
ফ্রান্স নামটি লাতিন Francia "ফ্রান্সিয়া" নাম থেকে এসেছে, যার আক্ষরিক অর্থ ফ্রাংকদের রাজ্য। আদিতে নামটি সমগ্র ফ্রাঙ্কীয় সাম্রাজ্যকে বোঝাতে ব্যবহৃত হত। সাম্রাজ্যটি দক্ষিণ ফ্রান্স থেকে পূর্ব জার্মানি পর্যন্ত বিস্তৃত ছিল।
৮৪৩ সালে ভের্দুন-এর চুক্তিতে ফ্রাঙ্কীয় সাম্রাজ্যকে প্রথমে তিন ভাগে এবং শেষ পর্যন্ত দুই ভাগে ভাগ করে দেয়া হয়। এগুলির নাম ছিল পশ্চিম ফ্রাংকরাজ্য (Francia Occidentalis) ও পূর্ব ফ্রাংকরাজ্য (Francia Orientalis)। পূর্ব ফ্রাংকরাজ্যের শাসকেরা ফ্রাংকীয় সাম্রাজ্য পুনর্গঠন করতে চাইছিলেন। তারা পূর্ব ফ্রাংকরাজ্য নাম বর্জন করেন এবং তাদের রাজ্যের নাম দেন পবিত্র রোমান সাম্রাজ্য। কিন্তু পশ্চিম ফ্রাংকরাজ্যের শাসকেরা এটা মেনে নেননি এবং পশ্চিম ফ্রাংকরাজ্যকে পবিত্র রোমান সাম্রাজ্য থেকে পৃথক ও স্বাধীন একটি রাজ্য হিসেবে রক্ষা করেন। ১২১৪ সালে বুভিনের যুদ্ধে পবিত্র রোমান সাম্রাজ্যের পশ্চিম ফ্রাংকরাজ্য তথা বর্তমান ফ্রান্স অঞ্চল দখলের প্রচেষ্টার অবসান হয়।
যেহেতু পূর্ব ফ্রাংকরাজ্য বলে আর কোন কিছুর অস্তিত্ব ছিল না, সেকারণে পশ্চিম ফ্রাঙ্করাজ্যের অধিবাসীরাও নিজেদের দেশকে কেবল "ফ্রান্সিয়া" বলে ডাকা শুরু করে। বর্তমান ফ্রান্স রাষ্ট্রটি তাই পশ্চিম ফ্রাংকরাজ্য হিসেবেই ৮৪৩ সালে যাত্রা শুরু করেছিল। উল্লেখ্য যে জার্মান ভাষাতে এখনও ফ্রান্সকে "ফ্রাংক্‌রাইশ" (Frankreich) নামে ডাকা হয়, যার আক্ষরিক অর্থ "ফ্রাঙ্কদের রাজ্য"।
ফ্রাংকেরা বর্তমান ফ্রান্স অঞ্চলে যখন পদার্পণ করেছিল, তখন লাতিন ভাষাতে এর নাম ছিল Gallia গাল্লিয়া। আধুনিক ইংরেজিতে এটি Gaul "গল" এবং আধুনিক ফরাসিতে Gaule "গোল্‌" নামে পরিচিত। ১৮শ শতক পর্যন্তও ইউরোপের লাতিনভাষী অভিজাত শ্রেণীর লোকজন এলাকাটিকে গাল্লিয়া বা গল নামেই ডাকত। কিন্তু আধুনিক যুগে এসে গল নামটি প্রায় সম্পূর্ণ অব্যবহৃত। বর্তমানে গ্রিক ও ব্রেটন ভাষা ছাড়া বাকী প্রায় সব ভাষাতে অঞ্চলটি ফ্রান্স বা এ জাতীয় নামেই পরিচিত।
হাওয়ার্ড ডিন
হাওয়ার্ড ব্রাশ ডিন ৩য় () (জন্ম ১৭ই নভেম্বর, ১৯৪৮) একজন মার্কিন রাজনীতিবিদ ও চিকিৎসক। তিনি বর্তমানে মার্কিন রাজনৈতিক দল ডেমোক্র্যাটিক পার্টির জাতীয় পর্যায়ের কেন্দ্রীয় সংগঠন ডেমোক্র্যাটিক ন্যাশনাল কমিটির চেয়ারম্যান।
রাজনীতিতে যোগ দেবার আগে ডিন ১৯৭৮ সালে আলবার্ট আইনস্টাইন কলেজ অভ মেডিসিন থেকে ডাক্তারি পাশ করেন। তিনি ১৯৮২ সালে ভার্মন্ট হাউজ অভ রেপ্রেজেন্টেটিভ্‌সে এবং ১৯৮৬ সালে লিউটেনেন্ট গভর্নর হিসেবে নির্বাচিত হন। দুইটিই ছিল অস্থায়ী পদ এবং তিনি চিকিৎসক হিসেবে কাজ চালিয়ে যান। ১৯৯১ সালে ডিন ভার্মন্টের গভর্নর হন। এরপর ডিন ঐ পদে আরও পাঁচ বার নির্বাচিত হন এবং তিনি ২০০৩ সাল পর্যন্ত ভার্মন্টের গভর্নর ছিলেন। ডিন ২০০৪ সালের মার্কিন রাষ্ট্রপতি নির্বাচনে ডেমোক্র্যাটিক পার্টির প্রার্থী মনোনয়ন প্রক্রিয়ার শুরুর দিকে বেশ এগিয়ে ছিলেন, যদিও পরে জন কেরির কাছে হেরে যান। তিনি ২০০৩ সালে মার্কিন যুক্তরাষ্ট্রের ইরাক আক্রমণের জোরালো প্রতিবাদ করেন। ডিন-ই প্রথম তাঁর নির্বাচনী প্রচারণার ব্যয় মেটাতে ইন্টারনেটের মাধ্যমে ব্যাপক পরিমাণে তহবিল সংগ্রহের উদ্যোগ নেন; এই একই কৌশল পরবর্তীতে বারাক ওবামা ২০০৮ সালের নির্বাচনে কাজে লাগান। ডিন ২০০৫ সালের ফেব্রুয়ারি মাসে ডেমোক্র্যাটিক ন্যাশনাল কমিটির চেয়ারম্যান নির্বাচিত হন।